CELEX: 31984D0588
Language: el
Date: 1984-11-23 00:00:00
Title: 84/588/ΕΟΚ: Απόφαση της Επιτροπής της 23ης Νοεμβρίου 1984 σε διαδικασία βάσει του άρθρου 85 της συνθήκης (IV/28.775 — UNIDI) (Το κείμενο στην ιταλική γλώσσα είναι το μόνο αυθεντικό)

Avis juridique important

|

31984D0588

84/588/ΕΟΚ: Απόφαση της Επιτροπής της 23ης Νοεμβρίου 1984 σε διαδικασία βάσει του άρθρου 85 της συνθήκης (IV/28.775 — UNIDI) (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 322 της 11/12/1984 σ. 0010 - 0012

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Νοεμβρίου 1984  σε διαδικασία βάσει του άρθρου 85 της συνθήκης  (IV/28.775 - UNIDI)  (Το κείμενο στην ιταλική γλώσσα είναι το μόνο αυθετνικό)  (84/588/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 17 του Συμβουλίου, πρώτο κανονισμό εφαρμογής των άρθρων 85 και 86 της συνθήκης (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως τα άρθρα 6 και 8,  την απόφαση 75/498/ΕΟΚ (2), με την οποία η Επιτροπή χορήγησε, κατ' εφαρμογή του άρθρου 85 παράγραφος 3 της συνθήκης, απαλλαγή μέχρι τις 31 Δεκεμβρίου 1983, για την απόφαση της Union Nazionale Industrie Dentarie Italiane (στο εξής UNIDI) σχετικά με τον κανονισμό συμμετοχής στις Expo Dental (εκθέσεις υλικού οδοντιατρικής),  την αίτηση που υπέβαλε η UNIDI στις 28 Νοεμβρίου 1983 για την ανανέωση της ισχύος της εν λόγω αποφάσεως,  Μετά από δημοσίευση των βασικών περιεχομένων του κανονισμού διοργανώσεως των Expo Dental (3) σύμφωνα με το άρθρο 19 παράγραφος 3 του κανονισμού αριθ. 17,  Μετά από διαβούλευση με τη Συμβουλευτική Επιτροπή Συμπράξεων και Δεσποζουσών Θέσεων,  Εκτιμώντας ότι:  Ι  (1) Η UNIDI αποτελεί ένωση που διέπεται από το ιταλικό ιδιωτικό δίκαιο και συνεστήθη στις 27 Μαΐου 1969 στο Μιλάνο. Ένας από τους στόχους της είναι να κάνει γνωστά, τόσο στην Ιταλία όσο και στο εξωτερικό, τα προϊόντα των συμμετεχόντων στην ένωση επιχειρήσεων και να ευνοήσει τις πωλήσεις μέσω επαφών με τους δημόσιους ή μεικτούς οργανισμούς, με εμπορικές και άλλες εθνικές ή διεθνείς εκθέσεις. Τόσο η αίτηση για την έκδοση αρνητικής πιστοποίησης και η επικουρική κοινοποίηση που υποβλήθηκαν στις 21 Δεκεμβρίου 1973, όσο και η αίτηση ανανέωσης της αποφάσεως περί απαλλαγής που εξέδωσε η Επιτροπή, κατ' εφαρμογή του άρθρου 85 παράγραφος 3 της συνθήκης, στις 17 Ιουλίου 1975, αναφέρονται σ' αυτό τον επιδιωκόμενο στόχο και στην απόφαση που αφορά τον κανονισμό διοργάνωσης των Expo Dental.  (2) Μέλη της UNIDI μπορούν να είναι όλες οι επιχειρήσεις που είναι κατασκευαστές υλικού οδοντιατρικής και είναι εγγεγραμμένς στην Ιταλία σε ένα εμπορικό, βιομηχανικό, βιοτεχνικό ή γεωργικό επιμελητήριο. Το σύνολο σχεδόν (98 %) των κατασκευαστών υλικού οδοντιατρικής που είναι εγκατεστημένοι στην Ιταλία είναι και μέλη της UNIDI. Ο αριθμός τους ανέρχεται σήμερα στους 120.  (3) Η UNIDI συμπεριλαμβάνει στη διοργάνωση των Expo Dental την ANCAD (Associazione Nazionale Comercianti Articoli Dentari ), ένωση καταστημάτων  οδοντιατρικού υλικού (έμποροι). Όμως, μόνο η UNIDI είναι πραγματικά υπεύθυνη για την οργάνωση αυτή και ότι η ίδια προσδιορίζει τη γενική πολιτική που ακολουθείται στον τομέα αυτό.  (4) Μετά την απόφαση 75/498/ΕΟΚ, δεν έχουν επέλθει τροποποιήσεις στον κανονισμό διοργάνωσης των Expo Dental πλην αυτών που αναφέρονται κατωτέρω:  α) από το 1983, οι Expo Dental πραγματοποιούνται κάθε χρόνο αντί κάθε 18 μήνες και, κατά συνέπεια, η απαγόρευση για τους εκθέτες να συμμετέχουν, άμεσα ή έμεσα, σε άλλες εκδηλώσεις μειώθηκε στους έξι μήνες που προηγούνται της Expo Dental αντί των εννέα μηνών που προβλέπονταν στο παρελθόν·  β) ο εκθέτης μπορεί να αμφισβητήσει τις αποφάσεις αρνήσεως συμμετοχής ή αποκλεισμού από την Expo Dental καταθέτοντας, εντός προθεσμίας οκτώ ημερών από της ημερομηνίας ανακοινώσεώς τους, προσφυγή ενώπιον επιτροπής διαιτησίας.  Ως εκ τούτου, όσον αφορά τις λοιπές ουσιώδεις διατάξεις του εν λόγω κανονισμού, ισχύει η προαναφερόμενη απόφαση.  (5) Μετά την απόφαση 75/498/ΕΟΚ, οι Expo Dental πραγματοποιήθηκαν στη Μπολώνια το 1976, στη Γένοβα το 1977, στο Μιλάνο το 1979, στη Γένοβα το 1980, στο Μιλάνο το 1982, στο Μπάρι το 1983 και στο Τορίνο το 1984.  (6) Μετά την απόφαση 75/498/ΕΟΚ, είχαν εκδοθεί ορισμένες αποφάσεις αποκλεισμού από την Expo Dental για παραβάσεις του κανονισμού· υπό τις συνθήκες αυτές και για να εξασφαλιστεί η αντικειμενική εφαρμογή του κανονισμού αυτού, η UNIDI καθιέρωσε, κατόπιν αιτήματος της Επιτροπής, την προαναφερόμενη διαδικασία προσφυγής (σημείο 4 στοιχείο β)).  (7) Στην απόφαση 75/498/ΕΟΚ περιλαμβάνονταν ορισμένες κατευθύνσεις που χαρατκηρίζουν ιδίως τις εκδηλώσεις εμπορικής προωθήσεως του οδοντιατρικού υλικού στην Ιταλία. Οι κατευθύνσεις αυτές, που συνεχίζουν να χαρακτηρίζουν τον τομέα αυτό, είναι οι ακόλουθες:  - η προοδευτκά αυξανόμενη αποχή από τις εκδηλώσεις γενικού χαρακτήρα και, αντίθετα, η αύξουσα συμμετοχή σε εκδηλώσεις όπως «ανοικτά καταστήματα» (1), τα συνέδρια και οι ειδικές εμπορικές εκθέσεις,  - οι συνήθεις ενέργειες για την προώθηση των πωλήσεων με την αποστολή διαφημιστικών εντύπων, οι επισκέψεις αντιπροσώπων, κλπ.,  - η διοργάνωση στην Ιταλία, από οδοντιατρικούς συλλόγους άλλων κρατών μελών, συνεδρίων που συνοδεύονται από εκθέσεις,  - η σπουδαιότητα της Expo Dental η οποία, στην Ιταλία, είναι η μόνη έκθεση που αντιπροσωπεύει το σύνολο του τομέα οδοντιατρικής και η οποία δέχεται την επίσκεψη ποσοστού 60 έως 70 % των οδοντιάτρων και οδοντοτεχνιτών που αποτελούν και τους δυνητικούς πελάτες.  (8) Μετά από τη δημοσίευση που έγινε σύμφωνα με το άρθρο 19 παράγραφος 3 του κανονισμού αριθ. 17, δεν υπήρξαν, από μέρους των τρίτων, παρατηρήσεις που να μπορούν να δικαιολογήσουν τροποποίηση της εκτίμησης της Επιτροπής όσον αφορά τον κανονισμό των Expo Dental.  ΙΙ  (9) Για τους ίδιους λόγους με αυτούς που εκτίθενται στην απόφαση 75/498/ΕΟΚ στην οποία παραπέμπουν, οι ακόλουθες διατάξεις του κανονισμού διοργάνωσης των Expo Dental ο οποίος συνιστά απόφαση ενώσεως επιχειρήσεων, υπόκεινται στην απαγορευτική διάταξη του άρθρου 85 παράγραφος 1 της συνθήκης:  - η απαγόρευση στους εκθέτες να συμμετέχουν, στη διάρκεια των έξι μηνών που προηγούνται της Expo Dental, άμεσα ή έμμεσα, με αντιπροσώπους ή μέσω διαφημίσεως, σε άλλες παρόμοιες εκδηλώσεις που διοργανώνονται στην Ιταλία και αφορούν τον τομέα της οδοντιατρικής,  - η άρνηση αποδοχής ή ο αποκλεισμός από την τρέχουσα Expo Dental ή, ακόμη, η μη αποδοχή συμμετοχής στην επόμενη Expo Dental των εκθετών που έχουν παραβεί την απαγόρευση της προηγούμενης παραγράφου.  ΙΙΙ  (10) Χάρη στις τροποποιήσεις που επέφερε η UNIDI στον κανονισμό των Expo Dental (βλέπε σημεία 1 και 4 στοιχείο β)), ο κανονισμός αυτός μπορεί πλέον να εφαρμόζεται πιο αντικειμενικά. Υπό τις συνθήκες αυτές, η απόφαση 75/498/ΕΟΚ μπορεί να ανανεωθεί κατ' εφαρμογή του άρθρου 8 παράγραφος 2 του κανονισμού αριθ. 17 καθόσον, για τους ίδιους λόγους με αυτούς που εκτίθενται στην εν λόγω απόφαση, συνεχίζουν να πληρούνται οι όροι εφαρμογής του άρθρου 85 παράγραφος 3. Πράγματι, μέσω της συγκεντρώσεως των εκδηλώσεων που επετεύχθη στην Ιταλία από τον κανονισμό διοργάνωσης των Expo Dental, είναι δυνατό να παραβάλει κανείς, με μικρότερο κόστος, το σύνολο σχεδόν των προϊόντων του οδοντιατρικού τομέα που προσφέρονται στην ιταλική αγορά, πράγμα που έχει κυρίως σαν αποτέλεσμα την τόνωση του ανταγωνισμού μεταξύ κατασκευαστών και την ενθάρρυνση της τεχνικής προόδου, την καλύτερη ενημέρωση των καταναλωτών στους οποίους προσφέρεται πλήρης εικόνα της αγοράς στην Ιταλία καθώς και η δυνατότητα άμεσης επαφής με όλους τους  υφιστάμενους στην αγορά κατασκευαστές και διανομείς, αποφεύγοντας ταυτοχρόνως τις πολλές μετακινήσεις. Εξάλλου, ο κανονισμός των Expo Dental δεν επιβάλλει περιορισμούς που να μην είναι απαραίτητοι για την επίτευξη των πλεονεκτημάτων τα οποία προκύπτουν από τη συγκέντρωση των εκδηλώσεων στην Ιταλία και δεν καταργεί τον ανταγωνισμό μεταξύ των ενδιαφερομένων οικονομικών παραγόντων.  (11) Υπό αυτές τις συνθήκες, μπορεί να γίνει δεκτή η αίτηση της UNIDI να ανανεωθεί η ισχύς της αποφάσεως 75/498/ΕΟΚ. Η απόφαση αυτή μπορεί να ανανεωθεί για μια περίοδο που λήγει στις 31 Δεκεμβρίου 1993.  (12) Για λόγους με αυτούς που εκτίθενται στην απόφαση 75/498/ΕΟΚ, η παρούσα απόφαση πρέπει να συνοδεύεται από την επιβολή δεσμεύσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Παρατείνεται μέχρι τις 31 Δεκεμβρίου 1993 η ισχύς της αποφάσεως 75/498/ΕΟΚ.  Άρθρο 2  Η UNIDI υποχρεούται να γνωστοποιεί χωρίς καθυστέρηση στην Επιτροπή όλες τις περιπτώσεις αποκλεισμού και αρνήσεως της συμμετοχής σε μια έκθεση Expo Dental και να αναφέρει τους σχετικούς λόγους.  Άρθρο 3  Η παρούσα απόφαση απευθύνεται στην Unione Nazionale Industrie Dentarie Italiane (UNIDI), Via Fratelli Ruffini 9, Μιλάνο, Ιταλία.  Βρυξέλλες, 23 Νοεμβρίου 1984.  Για την Επιτροπή  Frans ANDRIESSEN  Μέλος της Επιτροπής  (1) ΕΕ, Ειδική Έκδοση 001/08 της 23. 12. 1980, σ. 25.  (2) ΕΕ αριθ. L 228 της 29. 8. 1975, σ. 17.  (3) ΕΕ αριθ. C 130 της 17. 5. 1984, σ. 3.  (1) Οι εκδηλώσεις αυτές έχουν τοπικό χαρακτήρα και διοργανώνοται στην έδρα ενός κατασκευαστή, αντιπροσώπου ενός καταστήματος οδοντιατρικής ή σε ένα ξενοδοχείο όπου η πελατεία καλείται να εξετάσει το φάσμα των προϊόντων που κατασκευάζει μια συγκεκριμένη επιχείρηση.